
Către,
BIROUL PERMANENT AL

CAMEREI DEPUTATILOR



Vă înaintăm, alăturat, Raportul asupra propunerii legislative privind constituirea Rezervaţiei Arheologice Cetăţile dacice din munţii Orăştiei, trimisă Comisiei noastre pentru dezbatere în fond, cu adresa nr. Pl.x. 421 din 16 septembrie 2009, înregistrată sub nr.26/644 din 17 septembrie  2009.
PREŞEDINTE

Sulfina BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

RAPORT

asupra propunerii legislative privind constituirea Rezervaţiei Arheologice Cetăţile dacice din munţii Orăştiei

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.Pl.x 421 din 16 septembrie 2009, cu dezbaterea pe fond, în procedură obişnuită, a propunerii legislative privind constituirea Rezervaţiei Arheologice Cetăţile dacice din munţii Orăştiei, înregistrată sub nr.26/644 din 17 septembrie  2009.


La întocmirea Raportului s-a avut în vedere: 

· avizul favorabil cu observaţii şi propuneri al Consiliului Legislativ nr.337 din 14.04.2009;

· punctul de vedere al Guvernului, care nu susţine adoptarea propunerii legislative (nr. 1208/DPSG/12.05.2009);
· avizul negativ al Comisiei juridice, de disciplină şi imunităţi nr.Pl-x 421/2009 din 29 septembrie 2009;
· avizul negativ al Comisiei pentru cultură, arte, mijloace de informare în masă nr. 30/173 din 7 octombrie 2009;
· avizul negativ al Comisiei pentru buget, finanţe şi bănci nr.474 din 6 octombrie 2009.

Potrivit art.75 din Constituţia României, republicată, şi a art.92 din Regulamentul Camerei Deputaţilor, proiectul de Lege este de competenţa decizională a Camerei Deputaţilor.

Propunerea legislativă a fost dezbătută şi analizată în fond, în  şedinţa din 20 octombrie 2009. 

Propunerea legislativă are ca obiect de reglementare constituirea Rezervaţiei Arheologice Cetăţile dacice din munţii Orăştiei, ca zonă de importanţă naţională şi internaţională cu patrimoniu arheologic, naturalist şi etnografic. 
Proiectul prevede înfiinţarea Administraţiei Rezervaţiei, instituţie publică cu personalitate juridică, cu sediul în municipiul Orăştie, în subordinea Ministerului Culturii şi Cultelor şi Ministerului Agriculturii şi Dezvoltării Rurale. Bugetul de venituri şi cheltuieli al Administraţiei Rezervaţiei va fi asigurat din bugetul de stat repartizat Ministerului Culturii şi Cultelor şi Ministerului Agriculturii şi Dezvoltării Rurale.


Propunerea legislativă a fost respinsă de Senat, în şedinţa din 9 septembrie  2009.

La lucrările Comisiei au fost prezenţi un număr de 26 deputaţi, din totalul de 31 membri ai Comisiei.
La lucrările Comisiei a participat, în calitate de invitat, din partea Ministerului Culturii, Cultelor şi Patrimoniului Naţional, domnul Dan NICOLAE, Director. 

Raportul Comisiei a fost adoptat cu majoritate de voturi.

În urma examinării propunerii legislative şi ca rezultat al opiniilor exprimate de către membrii Comisiei, s-a hotărât, cu majoritate de voturi, să se supună plenului Camerei Deputaţilor, respingerea propunerii legislative privind constituirea Rezervaţiei Arheologice Cetăţile dacice din munţii Orăştiei, întrucât propunerea legislativă implică modificarea bugetului de stat, fiind aplicabile prevederile art. 15 din Legea nr. 500/2002 privind finanţele publice, cu modificările ulterioare. Înfiinţarea unei noi instituţii publice cu personalitate juridică presupune alocarea unor fonduri suplimentare de la bugetul de stat. Iniţiatorii propunerii legislative nu precizează sursele de finanţare necesare aplicării măsurilor propuse, încălcându-se astfel prevederile art. 138 alin. (5) din Constituţia României, republicată, care stipulează că: „Nici o cheltuială bugetară nu poate fi aprobată fără stabilirea sursei de finanţare”.
În raport de obiectul şi conţinutul reglementării, propunerea legislativă face parte din categoria legilor ordinare.


PREŞEDINTE


         SECRETAR




        
Sulfina BARBU
         
Mihai Cristian APOSTOLACHE
Întocmit,
Expert, Monica DIMA

